Publication: Magyar Közlöny
Issue: MK-2009-170 (Year: 2009, Number: 170)
Era: 2004-2010
Section: Melléklet a 163/2009. (XI. 27.) FVM rendelethez
Paragraph Index: 627

2. Eljárás: 1. 0,025 ml PBS-t kell mérni a mikrotitráláshoz használatos, mûanyaglemez vájulataiba (V fenekû vájulatokat kell használni). 2. 0,025 ml vírusszuszpenziót (azaz allantoisz folyadékot) kell bemérni a felsõ vájulatba. 3. A vírusból kétszeres hígítási sort (1:2-tõl 1:4096-ig) kell készíteni. A legalsó vájulatból a hígítás után 0,025 ml-t el kell vetni. 4. További 0,025 ml PBS-t kell bemérni minden vájulatba. 5. 0,025 ml 1%-os vörösvérsejt szuszpenziót kell mérni minden vájulatba. 6. A lemez enyhe ütögetésével össze kell keverni, és szobahõmérsékleten 40 percig vagy 4 °C-on 60 percig kell inkubálni. 7. A lemezeket akkor kell leolvasni, amikor a kontroll leülepedett. A leolvasást a lemezek megdöntésével kell elvégezni, és meg kell állapítani, hogy vannak-e a vörösvérsejteknek könnycsepp alakú megfolyásai. A HA nélküliek esetében ugyanakkora méretû a megfolyás, mint a vírus nélküli kontroll vájulatokban. 8. A HA titer az a legnagyobb hígítási érték, amelyben még létrejön a vörösvérsejtek agglutinációja; ennek a koncentrációja 1 HA egység (HAU). A HA titer meghatározására pontosabb módszer, ha a HA próbát a kezdeti hígításhoz közel álló vírus-hígításokon végzik el. Ez a módszer a HAG próbához szükséges antigén pontos elõállításához ajánlott (lásd a 6. fejezetet).

Source: https://magyarkozlony.hu/hivatalos-lapok/2f2521056ef0b505db6efd61ac5271006b462486/dokumentumok/a43db893b1a9cd5729bdb9d0a49ca5f5c90f3e66/letoltes